香港元朗星期日晚有疑似黑社會分子喺地鐵站襲擊途人，大批身着白衫嘅男子手持籐條同木棍等攻擊性武器，衝入元朗西鐵站追打途人，包括記者、孕婦都受傷倒地。雖然特首林鄭月娥再三譴責暴力，不過黑幫分子未有收斂，星期一網上流傳有“刀手”會喺元朗再施襲。該區店舖絕大部份提早關門，星期一晏晝市面一片死寂。有元朗居民批評目前情況有如“黑社會治港”。美國之音香港特約記者湯惠芸連線報道。
VOA Cantonese
2019-07-23
<a rel="nofollow" class="external free" href="https://www.voacantonese.com/a/hk-reactions-to-yuen-long-mob-attack/5010495.html">https://www.voacantonese.com/a/hk-reactions-to-yuen-long-mob-attack/5010495.html</a>